
ПРЕДЛОЖЕНИЕ

От Петя Долапчиева
За Кмет на Община Враца
Съгласно Заповед № 1273/09.10.2026 г.


Относно: Даване на съгласие за промяна в площта и границите на поземлен имот с идентификатор 81400.86.471 по Кадастралната карта и кадастралните регистри на село Чирен, община Враца

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Община Враца е постъпило писмо с вх. № 2400-1260/30.06.2026 г. от г-н Пламен Кузманов – директор на Областна дирекция „Земеделие“ – Враца, относно провеждане на процедура за осигуряване на пътен достъп до новообразуван имот 81400.161.18, с начин на трайно ползване „Стопански двор“, трайно предназначение на територията „Урбанизирана“, собственост на държавата чрез Министерство на земеделието.
Със Заповед № 82/10.06.2026 г. на директора на Областна дирекция „Земеделие“ – Враца е одобрен Протокол № 9/28.05.2026 г., изготвен от комисия, назначена със Заповед № 74/19.05.2026 г., която е разгледала и приела План на новообразувани имоти /ПНИ/ на стопански двор – поземлен имот 81400.161.6 /новобразувани имоти с № 81400.161.17 и             № 81400.161.18/ и поземлен имот 81400.86.471 /новообразувани имоти № 81400.86.139,                   № 81400.86.140 и № 81400.86.141/ по КККР на село Чирен, общ. Враца, обл. Враца. Планът на новообразуваните имоти е изработен от дружество, правоспособно да извършва дейности в областта на геодезията, картографията, фотограметрията и кадастъра.
Съгласно приложената обяснителна записка и скица, за осигуряване на транспортен достъп до новообразуваните имоти е използван ПИ 81400.86.471 с НТП-пасище, ВТ-селско стопанство, ВС-общинска публична, собственик- Община Враца, площ-4798 кв.м. Изработен е проект за разделянето на ПИ 81400.86.471, като са образувани три нови имота, както следва:

· Новообразуван имот 81400.86.139, с площ 2040 кв.м., с НТП: Пасище;

· Новообразуван имот 81400.86.140, с площ 2013 кв.м. , с НТП: Пасище;
· Новообразуван имот 81400.86.141, с площ 746 кв.м., с НТП: Пасище;
С оглед предназначението на новообразуван имот с № 81400.86.141 за осигуряване на транспортен достъп е необходимо да бъде променен начинът му на трайно ползване от „Пасище“ на „За селскостопански, горски, ведомствен път“.
Съгласно чл. 51, ал. 1, т. 1 от Закона за кадастъра и имотния регистър Кадастралната карта и кадастралните регистри се поддържат в актуално състояние, като се изменят при установяване на изменения в границите на поземлените имоти, настъпили след влизането в сила на кадастралната карта. Съгласно чл. 51, ал. 4 от същия закон измененията се извършват по заявление от собственик, друго лице, когато това е предвидено в закон, или въз основа на служебно постъпила информация от административен орган. Проектът за изменение се изработва от правоспособно лице по кадастър.

Предвид гореизложеното и на основание чл. 21, ал. 1, т. 8 и ал. 2 от Закона за местното самоуправление и местната администрация, чл. 8, ал. 1 от Закона за общинската собственост и във връзка с чл. 51, ал. 1, т. 1 и ал. 4 от Закона за кадастъра и имотния регистър, предлагам Общински съвет – Враца проект на решение.

Приложения: 

1. Писмо вх. № 2400-1260/30.06.2026 г. от Директора на ОД „Земеделие“ – Враца с приложения;

2. Скица № 15-1235865-21.08.2026 г.;
3. Решение № 235/07.09.1994 г. на Поземлена комисия – гр. Враца.
Вносител:

Петя Долапчиева 

За Кмет на Община Враца
Съгласно Заповед № 1273/09.10.2026 г.

Изготвил: .........................................

Десислава Даскалова

Гл. експерт дирекция ОС
Съгласували:
Цветан Стойчков: ......................................... 

Зам.-кмет УТ и ОП 




     

Палмира Бенчева: .........................................

Главен юрисконсулт
Петя Велкова: .........................................
Директор дирекция ОС
Проект!
О  Б  Щ  И  Н  С  К  И     С Ъ  В  Е  Т - В Р А Ц А

Р Е Ш Е Н И Е
№ .........................

от ...........................г.

Относно: Даване на съгласие за промяна в площта и границите на поземлен имот с идентификатор 81400.86.471 по Кадастралната карта и кадастралните регистри на село Чирен, община Враца
ОБЩИНСКИ СЪВЕТ

На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 8, ал. 1 от Закона за общинската собственост и във връзка с чл. 51, ал. 1, т. 1 и ал. 4 от Закона за кадастъра и имотния регистър, и при мотиви, изложени в Предложението,
Р Е Ш И:
1. Дава съгласие да бъде извършено изменение на Кадастралната карта и кадастралните регистри на с. Чирен, община Враца, касаещо промяна в площта и границите на поземлен имот с идентификатор 81400.86.471, с площ 4.798 дка, с начин на трайно ползване „Пасище“, местност „Край село“, четвърта категория, публична общинска собственост, съобразно изработения проект на План на новообразуваните имоти, както следва:
1.1. Новообразуван имот 81400.86.139, с проектна площ 2040 кв.м., с НТП: Пасище;
1.2. Новообразуван имот 81400.86.140, с проектна площ 2013 кв.м., с НТП: Пасище;


1.3. Новообразуван имот 81400.86.141, с проектна площ 746 кв.м., с НТП: Пасище.

2. Дава съгласие за промяна на начина на трайно ползване на новообразуван имот 81400.86.141, с проектна площ 746 кв.м., местност „Край село“, с трайно предназначение на територията „Земеделска“, от „Пасище“ на „За селскостопански, горски, ведомствен път.
3. След влизане в сила на настоящото решение проектът за изменение на Кадастралната карта и кадастралните регистри да бъде представен пред компетентните органи – Общинска служба по земеделие – Враца и Служба по геодезия, картография и кадастър – Враца, за извършване на необходимите действия по изменение на КККР.
4. Възлага на Кмета на Община Враца да извърши всички последващи действия за правилното и законосъобразно изпълнение на настоящото решение.

